text: Ny stribe af bøder til knallertkørerne
  02 oktober 2012 kl. 12.58
  172 bøder nåede Syd- og Sønderjyllands Politi at dele ud ved en række knallertkontroller, der netop er gennemført i kredsen. 12 knallerter blev konfiskeret.
  Trods det høje antal forseelser glæder politiet sig over, at der er tale om et fald i forhold til sidste år, hvor der blev noteret 214 overtrædelser.
  Her er oversigten over de overtrædelser, der blev registreret under kontrollen i år:
  84 knallerter kunne køre hurtigere end det tilladte. Af dem blev 12 konfiskeret, fordi det var anden gang, ejeren havde forset sig med en alt for hurtig knallert.
  To kørte i spirituspåvirket tilstand
  14 kørte uden styrthjelm
  33 havde fejl og mangler på knallerterne
  Tre havde ikke erhvervet knallertbevis
  Seks havde undladt at tegne lovpligtig ansvarsforsikring på knallerten
  Bødetaksterne for overtrædelserne er: 
  Manglende brug af styrthjelm: 1500 kr.
  Manglende forsikring: 1000 kr.
  Manglende knallertbevis: 1000 kr.
  Spirituskørsel på knallert (1. gangs forseelse): 2000 kr.
  Knallert med hastighed over det tilladte (1. gangs forseelse): 1500 kr.
  Fejl og mangler på køretøjet (1 fejl): 1000 kr.
  